త్రిగర్త మహాభారత ఇతిహాసంలో పేర్కొన్న రాజ్యాలలో ఒకటి. మహాభారతం రెండు వేర్వేరు త్రిగర్త రాజ్యాలను ప్రస్తావించింది. ఒకటి పశ్చిమాన సివి రాజ్యానికి దగ్గరగా, మరొకటి కురు రాజ్యానికి సమీపంలో ఉంది. ఆధునిక కాంగ్రా ఉత్తర త్రిగర్తలోని పురాతన పట్టణాలలో ఒకటి. ఇది పశ్చిమ దిశగా పంజాబు ప్రాంతానికి విస్తరించింది. ముల్తాను త్రిగర్త రాజధాని. దాని అసలు పేరు ములాస్తాను. త్రిగర్త రాజ్యం భూభాగం సట్లైజు, బియాసు, రవి అనే మూడు నదీతీరాలలో ఉంది. ఈ త్రిగర్త రాజులు దుర్యోధనుడి మిత్రులు. వీరు పాండవులు, విరాటాల శత్రువులు. వారి రాజధానికి ప్రస్థాలా అని పేరు పెట్టారు. అక్కడి నుండి పశువులను దొంగిలించడానికి కురుల సహాయంతో విరాటుడి రాజ్యం మీద వారు దాడి చేశారు. అజ్ఞాతంలో అక్కడ నివసిస్తున్న పాండవులు త్రిగర్తులు, కురుల సంయుక్త శక్తులను ఎదిరించడానికి విరాటాలకు సహాయపడ్డారు. త్రిగర్తరాజులు కురుక్షేత్ర యుద్ధంలో పోరాడారు. క్రూరమైన రక్తసిక్తమైన సంఘర్షణ తరువాత అర్జునుడి చేత చంపబడ్డారు. అర్జునుడు త్రిగార్తయోధుల అక్షౌహిని (పెద్ద సైనిక విభాగం) ను సంసప్తకులు అని పిలిచాడు. యుధిష్ఠిరుడిని సజీవంగా పట్టుకోవటానికి దుర్యోధనుడు చేసిన పెద్ద ప్రణాళికలో భాగంగా ఈ యోధులు అర్జునుడి చేతిలో చనిపోవడమో, చంపేయడమో చేస్తామని ప్రతిజ్ఞ చేశారు.

మహాభారతంలో మూలాలు
కటోచు రాజవంశం
మొదటి వ్రాతపూర్వక మూలాలు
జలంధరు నుండి రాజధానిని కంగ్రాకు తరలించుట